Aanvallers keer vrou by plaashek voor | Netwerk24
25 Julie 2021 18:30
Die Oos-Kaapse polisie sê die 39-jarige vrou, wie se identiteit nie bekend gemaak is nie, het Saterdag omstreeks 14:00 by haar plaashek uitgery toe een van drie mans 'n vuurwapen op haar rig en haar beveel om terug te ry na die huis.
Sy is gedwing om aan die aanvallers te wys waar die kluis is, terwyl sy met 'n vuurwapen geslaan is.
'n Geweer, twee skootrekenaars, 'n handsak, twee selfone en 'n beursie met kontant daarin is gebuit.
Brig. Tembinkosi Kinana, woordvoerder van die polisie in die Oos-Kaap, sê die mans het met die vrou se wit Prado op die vlug geslaan. Die voertuig is later 3 km van die plaashuis verlate aangetref.